দীর্ঘদিন রাতে ঠিকভাবে ঘুম না হলেই বিপদ

সুস্থ থাকার জন্য প্রতিদিন পর্যাপ্ত ঘুমের (Sufficient Sleep) প্রয়োজন। আর সেই ঘুম রাতে হওয়াই দরকার। নিয়মিত পর্যাপ্ত ঘুম না হলে একাধিক শারীরিক সমস্যা হবে। টানা কিছুদিন রাতে ঠিকঠাক ঘুম না (Sleeping Disorder) হলে চিকিৎসকের পরামর্শ নিতে হবে। চিকিৎসকরা বলেন, প্রতিদিন সাত থেকে আট ঘণ্টা ঘুমের প্রয়োজন। রাত জাগার অভ্যাস থাকলে আপনার রাতের স্লিপ সাইকেল ঠিক থাকবে না। ফলে সমস্যা দেখা যাবে।

ঘুম ঠিকঠাক না হলে শরীরের পাশাপাশি আপনার মেজাজও ভাল থাকবে না। অল্পেই রেগে যাবেন। কোনও কাজে মনঃসংযোগ করতে পারবেন না। তাই সবকিছুর মধ্যেই ঘুমের সময় আপনাকে খুঁজে নিতেই হবে এবং ঘুমের সমস্যা দেখা দিলে অবহেলা না করে অবিলম্বে চিকিৎসকের পরামর্শ নেওয়া প্রয়োজন।

আরও পড়ুন, শিশুদের হঠাৎ মৃত্যুর পিছনে কি রোগ? জানাচ্ছেন বিজ্ঞানীরা

রাতে ঠিকভাবে ঘুম না হলে অনেকের ক্ষেত্রেই দেখা যায় পরের দিন সকাল থেকে মাথা ভার হয়ে রয়েছে কিংবা মাথায় তীব্র যন্ত্রণা হচ্ছে। ঠিকভাবে ঘুমোতে পারলে এই মাথা যন্ত্রণার সমস্যা হবে না।

রাতে ঠিকভাবে ঘুমোতে না পারলে দিনের বেলা প্রায় সারাক্ষণই ঘুম পাবে আপনার। কাজের ফাঁকে অজান্তেই হয়তো চোখ লেগে যাবে। এর ফলে কাজে ভুল হয়ে যেতে পারে। তাই রাতে সাত থেকে আট ঘণ্টা ঘুমনোর চেষ্টা করুন।প্রতিদিন সঠিক পরিমাণে ঘুম না হলে হজমের সমস্যা দেখা দিতে পারে। এর পাশাপাশি অ্যাসিডিটি, গ্যাস এইসব সমস্যা বাড়তে পারে।

আরও অন্য খবর দেখুন